Държавен вестник, бр. 17, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  17
(6) При инвентаризация на двегодишни 
семенища от видове с дълбок семенен покой 
или с установена гъстота на 1 м при първата 
есенна инвентаризация над нормите, определе-
ни в приложение № 8, се допуска увеличение 
на инвентаризираните фиданки в сравнение 
с първата година. 
Чл. 33. (1) Посеви, в които при есенната 
инвентаризация се установи, че не са поник-
нали или са частично поникнали (под 25 % за 
местни видове и под 10 % за интродуцирани 
видове), се извършва пробно определяне на 
жизнеността на непоникналите семена.
(2) Чрез разравяне на участък в произвол-
но избрана част от посева с дължина 1 м се 
изваждат всички непоникнали засети семена 
и се изброяват поникналите семена.
(3) Жизнеността на извадените семена се 
определя чрез надлъжно разрязване.
(4) Когато по-малко от 25 % (за местните 
видове) и 10 % (за интродуцираните видове) 
от семената са поникнали или здрави със 
запазен зародиш и ендосперм, семенището 
се инвентаризира като „загинало“.
(5) При констатирани стойности на здра-
вите и поникналите семена над стойностите, 
посочени в ал. 4, семенището се инвентаризира 
като „непоникнало“.
(6) Загиналите семенища се бракуват, а 
непоникналите се мулчират за презимуване.
Чл. 34. Във вкоренилищата и школите за 
залесяване, инвентаризирани по метода съ-
гласно чл. 31, ал. 2, т. 1, пробните отрязъци 
(редовете) са с дължина не по-малка от 10 % 
от общата дължина на засадените редове и 
се залагат по начин, който характеризира 
средното състояние на подотдела.
Чл. 35. (1) Есенната инвентаризация в гор-
ските разсадници се извършва от комисия, 
назначена със заповед на директора на съот-
ветното ДГС/ДЛС или СТЗ, в присъствието 
на лицето, определено по чл. 4, ал. 1, т. 1, и 
на регистрираното физическо лице в публич-
ния регистър на ИАГ по чл. 235 ЗГ, наето от 
изпълнителя, когато дейността в разсадника 
е била възложена. В комисията се включват:
1. председател – заместник-директорът на 
ДГС/ДЛС, а за СТЗ – служител, определен 
със заповед на директора;
2. служител с лесовъдско образование от 
ДГС/ДЛС, а за СТЗ – специалист, наблюда-
ващ разсадника;
3. икономист от ДГС/ДЛС или СТЗ.
(2) Типът на произведените фиданки се обо-
значава с кодове съгласно приложение № 10.
(3) Резултатите от инвентаризациите в 
отделните разсадници се регистрират по ти-
пове производства в преброителни ведомости 
(приложения № 12, 13, 14), въз основа на които 
ДГС/ДЛС или СТЗ съставят обобщителни 
протоколи за инвентаризациите (приложения 
№ 15, 16, 17, 18, 19, 20), както и справка за 
движение на фиданките в горския разсадник 
(приложение № 23).
(4) Държавното горско или ловно сто-
панство изпраща в ДП по чл. 163 ЗГ до 30 
септември: обобщителните протоколи, при-
дружени с анализ на дейността в горските 
разсадници и ориентировъчен баланс на 
фиданките (приложение № 21); справка за 
наличието и състоянието на имуществото по 
горски разсадници (приложение № 22).
(5) Държавното предприятие обобщава 
получените от ДГС/ДЛС (приложения № 15, 
16, 17, 18, 19, 20, 21 и 22) протоколи и справка 
и изготвя анализ. Обобщените резултати от 
инвентаризациите и анализът се изпращат 
в електронен вид в МЗХ ежегодно до 20 
октомври.
(6) В срока по ал. 5 специализираните 
териториални звена изпращат в ИАГ: обоб-
щителните протоколи (приложения № 15, 
16, 17, 18, 19 и 20), придружени с анализ на 
дейността в горските разсадници, в който 
се посочва себестойността на произведените 
фиданки; ориентировъчен баланс на фидан-
ките (приложение № 21); справка за броя 
на заетите щатни работници и наличието 
и състоянието на имуществото по горски 
разсадници (приложение № 22) и справка за 
движението на фиданките в горския разсад-
ник (приложение № 23).
(7) Резултатите от инвентаризациите на 
фиданките (приложения № 15, 16, 17, 20 и 21) 
и анализите на дейността на горските разсад-
ници се публикуват на интернет страниците 
на ДП, ДГС/ДЛС и СЗТ. Обобщените за 
страната резултати от инвентаризациите на 
фиданките на ДП се публикуват на интернет 
страницата на МЗХ.
Чл. 36. (1) Зимната инвентаризация се из-
вършва от лицата по чл. 4, ал. 1 през декември 
само когато са изваждани или бракувани фи-
данки през есента. В квартал със съществени 
загуби след есенната инвентаризация зимната 
инвентаризация се извършва от комисията 
по чл. 35, ал. 1.
(2) За съществени се считат загубите над 
20 % от инвентаризираните през есента фи-
данки, определени окомерно.
(3) Резултатите се изчисляват, като от дан-
ните за есенната инвентаризация се изважда 
броят на използваните, бракуваните и заги-
налите фиданки. Резултатите се представят с 
доклад до директора на ДГС/ДЛС или СТЗ.
Чл. 37. (1) Инвентаризираните фиданки 
в горските разсадници се заприходяват на 
лицата, определени по чл. 4, ал. 1, и се из-
писват от партидите при използването или 
продажбата им.